kardosdrur/scandi-wiki huggingface dataset:
Havnens Perle

Havnens Perle er en grillbar og pølsevogn, beliggende på Aarhus Havn i Aarhus. Stedet er tre gange blevet kåret til byens bedste pølsevogn, ligesom Havnens Perle to gange har vundet prisen for ”Danmarks Bedste Bøfsandwich”. Årligt bliver der serveret omkring 50.000 bøfsandwich på stedet.

Historie 
Familien Lerdrup åbnede i 1962 stedet under navnet Lerdrups Snackbar. Her blev solgt mange pølser, og det blev suppleret af is og souvenirs særligt til norske turister, som kom med færgen fra Oslo. Snackbaren havde også en aftale med havnearbejdernes fagforening, så familien Lerdrup donerede et beløb til fagforeningen for hver solgt pølse.

I 1976 overtog næste generation af familen driften af stedet. I 1989 skiftede de grillbarens navn til Havnens Perle, og i 2000 overtog 3. generation af familien Lerdrup.

Havnens Perle har altid været beliggende på lejet jord. Med undtagelse af en 12-årig periode, har Havnens Perle altid haft korte lejeaftaler. Nogle gange kun et par måneder, og andre gange et par år. Stedet har flyttet rundt på havnen seks gange siden 1962, og det skete senest i april 2016, hvor man løftede Havnens Perle 150 meter længere ned af Sverigesgade.

I 2007, 2008 og 2009 blev Havnens Perle kåret til Aarhus' bedste pølsevogn. I 2012 blev stedets berømte bøfsandwich kåret til Danmarks bedste. Den hæder modtog stedet igen i 2014. På det tidspunkt blev der solgt omkring 50.000 bøfsandwich om året, som ugentligt blev tilsat 150 liter brun sovs.

Da Michelinguiden i 2017 uddelte stjerner til gourmetrestauranter, følte Havnens Perles ejer Peter Lerdrup sig snydt for en stjerne. Han mente hans bøfsandwich nemt kunne begå sig i det fine selskab.

Anerkendelse 
 2007 – Aarhus' bedste pølsevogn
 2008 – Aarhus' bedste pølsevogn
 2009 – Aarhus' bedste pølsevogn
 2012 – Danmarks bedste bøfsandwich
 2014 – Danmarks bedste bøfsandwich

Referencer

Eksterne henvisninger 
 Havnens Perles officielle websted
 Havnens Perle på aarhuswiki.dk

Restauranter i Aarhus
Grillbarer
Etableret i 1962
David Davis (håndboldspiller)

David Davis Cámara (født 25. oktober 1976 i Granollers, Catalonien) er en spansk håndboldtræner og tidligere håndboldspiller for det spanske herrehåndboldlandshold. Han spillede venstre fløj.

Davis er af ækvatorialguineansk afstamning.

Aktiv karriere 
Som aktiv spillede Davis længst tid for BM Valladolid og BM Ciudad Real. På det spanske landshold var han med til at blive verdensmester i 2005 efter 40-34 over .

Ved OL 2008 i Beijing blev Spanien nummer fire i indledende pulje, men besejrede derpå  i kvartfinalen. I blev det til nederlag til , hvorpå Spanien vandt 35-29 over Kroatien i kampen om tredjepladsen og sikrede sig dermed bronze.

Trænerkarriere 
Davis blev i 2014 assistenttræner for det makedonske herrehold RK Vardar i Skopje. Den 3. november 2016 blev han så træner for den makedonske kvindeklub ŽRK Vardar, som er blandt Europas bedste håndboldklubber.

I 2018 blev han træner for MVM Veszprém KC i Ungarn og Egyptens herrehåndboldlandshold.

Referencer 

Håndboldspillere fra Spanien
Håndboldtrænere fra Spanien
Deltagere for Spanien ved sommer-OL 2008
Olympiske bronzemedaljevindere fra Spanien
Sommer i Europa

"Sommer i Europa" er en sang fra den danske popsanger Rasmus Nøhr. Den udkom i 2006 på hans andet studiealbum Lykkelig smutning. Den handler om Nøhr lyst til at komme væk fra den grå, mørke vinter og i stedet tage til varmen i Sydeuropa i ved Moldau i Prag, Colosseum i Rom, Alsace og Nice i Frankrig.

Sangen toppede Tjeklisten som nummer 1 i fire uger. Ved Danish Music Awards 2007 optrådte Nøhr med "Sommer i Europa", og den var samtidig nomineret til "Årets danske hit". I juli 2006 blev "Sommer i Europa" blev certificeret platin.

Sangen var også på Nøhrs opsamlingsalbum Samlesæt Vol. 1 - bedste sange 2000-2010, der udkom i 2011.

I den tilhørende musikvideo ses Nøhr optræde med sangen med forskellige baggrundsbilleder. I første omgang en kedelig regnvåd vej i Danmark, og herefter skiftende billeder af sandstrande, Nice' kystlinje og Taj Mahal.

Referencer 

Sange fra Danmark
Sange fra 2006
Rasmus Nøhr
Stephanie Andersen

Stephanie Andersen (født 19. Juni 1992 i Randers) er en dansk håndboldspiller som spiller i Ikast Håndbold. Hun har tidligere spillet for bl.a. FC Midtjylland Håndbold, Randers HK, Randers KFUM, Silkeborg-Voel KFUM og Bjerringbro FH. Hun har bl.a flere U-landskampe på CV'et.

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg.

Kilder

Referencer

Eksterne henvisninger 
 

Håndboldspillere fra Danmark
Håndboldspillere fra HH Elite
Håndboldspillere fra Silkeborg-Voel KFUM
Håndboldspillere fra Randers HK
Personer fra Randers
Julie Pontoppidan

Julie Pontoppidan (født 28. august 1996) er en dansk håndboldspiller der spiller som Playmaker i Franske Celles-sur-Belle. Hun har tidligere spillet for bl.a. HEI/VRI, Skovbakken, SK Aarhus, Aarhus United og Randers HK

Referencer 
 

Håndboldspillere fra Danmark
Håndboldspillere fra Aarhus United
Lærke Christensen

Lærke Sofie Christensen (født 26. maj 1996 i Frederikshavn) er en dansk håndboldspiller som spiller i TTH Holstebro siden 2019. Hun har tidligere spillet for bl.a. Randers HK, SK Aarhus, Strandby-Elling IF, Team Nord-Elling og Vendsyssel Håndbold. Fra sommeren 2017 skal Lærke spille for Randers HK.

Kilder

Eksterne henvisninger 

Håndboldspillere fra Danmark
Håndboldspillere fra Randers HK
Håndboldspillere fra SK Aarhus
Håndboldspillere fra Holstebro Håndbold
Cecilie Mørch Hansen

Cecilie Mørch Hansen (født 8. December 1993) er en dansk håndboldspiller som spiller i Skanderborg Håndbold i Damehåndboldligaen. Hun har tidligere spillet for ligaklubberne Aarhus United, EH Aalborg, Ringkøbing Håndbold, Kristrup Boldklub, Randers HK, Vejen EH og norske Halden HK.

Eksterne henvisninger 

Håndboldspillere fra Danmark
Håndboldspillere fra Skanderborg Håndbold
Håndboldspillere fra Randers HK
Håndboldspillere fra Aarhus United
Håndboldspillere fra Ringkøbing Håndbold
Håndboldspillere fra EH Aalborg
Karneol

Karneol, også stavet carneol og corneol, er en rød eller rødlig, mikrokrystallinsk variant af kvarts. Finkornet kvarts benævnes under et som chalcedon. Der er usikkerhed om oprindelsen til navnet. Der har været gættet på kornelkirsebær og på kød (caro). Stenen dannes som drypsten eller udfylder huller i klippe, udskilt af varmt vand med opløst kisel. Den røde farve skyldes jern. Farven kan variere gennem stenen og danne tydelige striber. Mørkt rødlige varieteter benævnes til tider sarder.

Stenen slibes især til små figurer, gemmer, perler og signetsten.

Stenen har været anset for at være blodstillende og desuden for at yde beskyttelse mod stik fra skorpioner.

Litteratur 
 Ædelstene i farver. – København 1972 / Ove Dragsted. (Side 262)

Eksterne henvisninger 

Smykkesten
Kvartsvarianter
Gianrico Carofiglio

Gianrico Carofiglio, født 30. maj 1961, er en italiensk forfatter og tidligere antimafia-dommer fra Bari i Syditalien. Han er i Danmark kendt for sine romaner om advokaten Guido Guerrieris detektiviske evner.

Værker oversat til dansk

Henvisninger 

Forfattere fra Italien
Romanforfattere fra Italien
Dommere fra Italien
Paradise Hotel (Danmark, sæson 13)

Den 13. sæson af reality tv-serien Paradise Hotel Danmark sendes fra den 21. februar 2017. Paradise Hotel blev vist på TV3 hver dag fra tirsdag til torsdag.
 Vært: Rikke Gøransson
 Vindere: Anders (250.000 kr.) og Simone (250.000 kr.)
 Finalister: Malene (0 kr.) og Thomas (0 kr.)
 Jury: Jasmin, Jonas, Maja, Kenneth, Philip, Nanna og Lenny
 Sæsonpræmiere: 21. februar 2017 
 Mr. Paradise: Philip
 Miss Paradise: Jasmin 
 Kendt gæst: Mattias Hundebøll 
 Titelmelodi: Hemlig Elsker - Cocktailkort
 Antal afsnit: 42
 Antal deltagere: 20

Deltagere

Juryens stemmer på de to finalepar

Referencer 

Sæsoner af Paradise Hotel (Danmark)
Kon-Tiki (film fra 2012)

Kon-Tiki er en historisk dramafilm fra 2012 instrueret af Joachim Rønning og Espen Sandberg, der omhandler Kon-Tiki-ekspeditionen i 1947. Rollen som Thor Heyerdahl spilles af Pål Sverre Valheim Hagen. Filmen blev nomineret til en Oscar for bedste fremmedsprogede film ved Oscaruddelingen 2013.

Medvirkende 
 Pål Sverre Valheim Hagen som Thor Heyerdahl
 Anders Baasmo Christiansen som Herman Watzinger
 Tobias Santelmann som Knut Haugland
 Gustaf Skarsgård som Bengt Danielsson
 Odd-Magnus Williamson som Erik Hesselberg
 Jakob Oftebro som Torstein Raaby
 Agnes Kittelsen som Liv Heyerdahl
 Manuel Cauchi som Jose Bustamente
 Richard Trinder som Løjtnant Lewis

Se også 
 Kon-Tiki (film fra 1950)

Referencer

Eksterne henvisninger 
  
 

Norske film fra 2012
Film baseret på virkelige begivenheder
Thor Heyerdahl
Eventyrfilm fra Norge
Biografiske film fra Norge
Dramafilm fra Danmark
Dramafilm fra Norge
Dramafilm fra Storbritannien
Dramafilm fra Sverige
Dramafilm fra Tyskland
Actionfilm fra Danmark
Actionfilm fra Norge
Actionfilm fra Sverige
Actionfilm fra Storbritannien
Britiske film fra 2012
Danske film fra 2012
Tyske film fra 2012
Svenske film fra 2012
Simone Petersen

Simone Cathrine Petersen (født 28. august 1997 i Ringsted) er en dansk håndboldspiller, der spiller playmaker for danske Herning-Ikast Håndbold i Damehåndboldligaen og Danmarks kvindehåndboldlandshold. Hun har tidligere spillet for den tyske klub TuS Metzingen. Hun er gentagne gange betegnet som et stort talent.

Karriere 
Simone Petersen begyndte at spille håndbold i fødebyen Ringsted, og mens hun gik på Københavns Idrætsefterskole, spillede hun i den nærliggende klub Ydun. Derefter kom hun til FC Midtjylland, hvor hun gik på sportscollege sideløbende med håndboldspillet. Hun spillede primært på FCM's ungdomshold, men hun fik allerede som 17-årig debut på klubbens seniorelitehold. Sæsonen 2014-15 var stor for Simone Petersen, idet hun havde del i seks guldmedaljer: Pokalsejr og DM med U/18, pokalsejr og DM med klubbens seniorhold, sejr i EHF Cup Winners' Cup samt EM-guld for U/19-landsholdet.

I sommeren 2017 skiftede hun til den nydannede klub Aarhus United. Her blev hun snart en vigtig spiller med gode præstationer, og i den første sæson var hun blandt andet med til at vinde bronze i pokalturneringen efter sejr over sin gamle klub FCM.

I sommeren 2019 skiftede hun til den tyske Bundesliga hvor hun spillede for TuS Metzingen, i en enkelt sæson.

Hun skiftede i 2020, tilbage til Herning-Ikast Håndbold i den danske liga og forlængede også hendes kontrakt i oktober 2023, med yderligere en sæson.

Simone Petersen har spillet på flere ungdomslandshold og var i 2015 med til at vinde EM for U/19.

Hun fik officielt debut på det danske A-landshold den 18. marts 2021 i Créteil, mod . Hun blev i november samme år, udtaget af den nye landstræner Jesper Jensen, til den endelige spillertrup ved VM håndbold 2021 i Spanien. Ved samme lejlighed, vandt hun bronze.

Referencer

Eksterne henvisninger 

Håndboldspillere fra Danmark
Håndboldspillere fra Aarhus United
Håndboldspillere fra TuS Metzingen
Håndboldspillere fra FC Midtjylland Håndbold
Emma Friberg

Emma Friberg (født 21. December 1992 i Lund, Sverige) er en svensk håndboldspiller, der spiller for Viborg HK.

Referencer 

Håndboldspillere fra Sverige
Dreamlitt

DreamLitt er et dansk forlag, der blev grundlagt i 2013.  

Forlaget har tidligere haft en bred profil, som både dækkede krimi, gys, fantasy, biografier, hobby, spille- og kogebøger, dog altid med genrelitteraturen som kernen. 

Med tiden er denne fremgangsmetode blevet erstattet af en mere strømlinet tilgang, og forlagets primære fokus er nu på dets specialisering i særligt fantasy og fritidstitler. Ikke desto mindre udgives der stadig både krimier, gys og andet litteratur på forlaget. 

DreamLitt har desuden haft et stærkt samarbejde med udenlandske forlag, agenter og forfattere. Listen over udenlandske forfattere tæller blandt andet: 

 H.P. Lovecraft (DreamLitt står bag den første samlede oversatte udgivelse af Lovecrafts værker)
 Andy Weir (International bestsellerforfatter til The Martian, Artemis og Project Hail Mary)
 Brandon Sanderson (The Reckoners-serien)
 Simone Buchholz (prisvindende tysk krimiforfatter bag serien om Chastity Riley)
 Josh Malerman (forfatteren til Bird Box, som senere blev filmatiseret til Netflix)
 Federico Axat (international bestsellerforfatter til krimiromanerne Sidste Udvej og Hukommelsestab)
 ... og mange flere.

Forlaget har tidligere også haft kontor i Vejle, men holder nu udelukkende til i Aarhus, nærmere bestem Hasle.

Ekstern henvisning
Forlagets websted 

Forlag fra Danmark
Etableret i 2013
Saggrenda Station

Saggrenda Station (Saggrenda stasjon) er en tidligere jernbanestation på Sørlandsbanen, der ligger i Kongsberg kommune i Norge. Stationen ligger lidt nord for Saggrenda, der er en forstad til Kongsberg.

Stationen åbnede 11. februar 1920, da banen mellem Kongsberg og Hjuksebø blev taget i brug. Den blev fjernstyret 19. december 1967. Betjeningen med persontog ophørte 28. maj 1989, hvorefter den tidligere station har haft status som fjernstyret krydsningsspor.

Litteratur

Eksterne henvisninger 

Stationer på Sørlandsbanen
Jernbanestationer i Norge uden persontrafik
Etableret i 1920
Sandvatn Station

Sandvatn Station (Sandvatn stasjon) er en tidligere jernbanestation på Sørlandsbanen, der ligger ved søen Sandvatn i Kvinesdal kommune i Norge.

Stationen åbnede 17. december 1943, efter at banen mellem Kristiansand og Sira var blevet taget i brug tidligere på året. Stationen blev nedgraderet til holdeplads 5. august 1969, og 19. august 1969 blev den gjort fjernstyret, hvorefter den mistede bemandingen. I dag fungerer den tidligere station som krydsningsspor.

Eksterne henvisninger 

Stationer på Sørlandsbanen
Jernbanestationer i Norge uden persontrafik
Etableret i 1943
Jernbanestationer i Agder
Selåsvatn Station

Selåsvatn Station (Selåsvatn stasjon) er en tidligere jernbanestation på Sørlandsbanen, der ligger umiddelbart nord for søen Selåsvatn i Åmli kommune i Norge.

Stationen åbnede 10. november 1935, da banen mellem Neslandsvatn og Nelaug blev taget i brug. Stationen blev nedgraderet til holdeplads 2. maj 1967 og fjernstyret 15. december 1970. Betjeningen med persontog ophørte 29. maj 1988, og den tidligere station fungerer i dag som krydsningsspor.

Stationsbygningen blev tegnet af Gudmund Hoel og Bjarne Friis Baastad. Den var af samme type som ved Vatnestrøm og Helldalsmo. Bygningen blev revet ned i 1987.

Litteratur

Eksterne henvisninger 

Stationer på Sørlandsbanen
Jernbanestationer i Norge uden persontrafik
Etableret i 1935
Jernbanestationer i Agder
Horserød Hegn

Horserød Hegn er en skov beliggende i Tikøb Sogn nord for Gurre Sø. Skoven er fredskov. Skoven er mod nordvest forbundet med Risby Vang. I skoven ligger Horserødlejren. Skoven gennemskæres af landevejen mellem Helsinge og Helsingør.

Skoven har et areal på 616,5 ha og rummer større sammenhængende områder med henholdsvis bøg, eg og rødgran. Horserød Hegn har en frodig og varieret skovnatur. Særligt tiltrækkende er skovbræmmen langs med Gurre Sø og med flere udsigter over vandet. Skoven er gennemskåret af stier og skovveje, deriblandt en sti, der følger søkanten og med en rasteplads anlagt til glæde for det natursøgende publikum.

I skoven ligger flere moser: Store Svens Mose, Lille Svens Mose, Torstens Mose, Klauses Mose, Hvidedys Mose, Hermans Mose, Store Tykke Mose, Lille Tykke Mose, Smedemose, Jens Olsens Mose, Huusmands Mose, Skjelmose, Rødebæks mose, Kirkebæks mose, Birkemose, Apperups mose, Korsvejs mose, Hornbæks mose og andre. I en af disse moser er fundet tranebær, tue-kæruld, revling, hedelyng, mose-bølle, tyttebær, blåbær og rosmarinlyng. 

Ud mod Gurre Sø findes birkeskov med rød-el, pil, gran og enebær.

To granitsten med tallene 61 og 36 indhugget i siden stammer fra von Langens skovinddeling og udgjorde skelmarkeringer i 1765.

I skoven ligger Rævebakke, Slavebakke, Trodshøj.

I skoven ligger Kong Volmers Vold. 

I skoven ligger flere forhistoriske dysser og gravhøje.

Horserød Hegn indgår i Nationalpark Kongernes Nordsjælland. og  Natura 2000-område nr. 131 Gurre Sø (habitatsområde nr 115). 
Naturpakken 2016 medførte  i 2018 at der blev udpeget  72 hektar urørt løvskov og 25 ha anden biodiversitetsskov i Gurre Vang og Horserød Hegn.

Noter

Litteratur 
 
Palle Gravesen: Foreløbig Oversigt over Botaniske Lokaliteter 1: Sjælland; Fredningsstyrelsen 1976; s. 274

Skove i Helsingør Kommune
Urørt skov
Danstrup Hegn

Danstrup Hegn er en skov i Asminderød Sogn. Skoven er fredskov. Skoven er overvejende en bøgeskov. Skovens størrelse er 324,5 ha.

Plantevækst 

Skoven er domineret af bøg og rødgran, men der findes også en hel del eg samt mindre stykker med ær, birk, sitka, douglas, skovfyr, almindelig ædelgran, normannsgran og nobilis.

I skoven er fundet klatrende lærkespore, liden steffensurt, snylterod, liden vintergrøn og majblomst, endvidere bølget bunke, ørnebregne, skarpfinnet mangeløv, hindbær, blåbær, hedelyng.

Friluftsliv  

Skoven fungerer også som ekstensiv udflugtsskov.

Danstrup Hegn indgår i Nationalpark Kongernes Nordsjælland. og  Natura 2000-område nr. 131 Gurre Sø (habitatsområde nr 115).

Noter

Litteratur 
 
 Palle Gravesen: Foreløbig Oversigt over Botaniske Lokaliteter 1: Sjælland; Fredningsstyrelsen 1976; s. 274 
 "Analyse af den biologiske mangfoldighed i nordsjællandske statsskove" (Grønning & Lind I/S 2004); s. 42ff 

Statsskove i Danmark
Skove i Fredensborg Kommune
Bøgeholm Sø

Bøgeholm Sø er den største sø, der afvander til Hellebækken. Søen ligger ved Hellebæk Avlsgård i Hellebæk Sogn. Søens areal er usikkert på grund af delvis tilgroning men sættes til 32,2 ha, hvoraf en del mindre øer og hængesæk. Søens vandspejl ligger ca. 25,3 m over havet. Største målte dybde er 2,0 m.

Litteratur 
 Thorkild Høy og Jørgen Dahl: "Søerne i Frederiksborg Amt" (Danmarks Søer, bind 4); Vedbæk 1996; ; s. 172-177

Søer i Helsingør Kommune
Milde

Milde har flere betydninger:

 Milde (å) – en tidligere å i Slesvig
 Milde (flod) – en flod i Sachsen-Anhalt
 Milde (Bergen) – en bydel i Bergen
Christianshavns Enveloppe

Christianshavns Enveloppe er et tidligere system af udenværker foran Christianshavns Vold og Stadsgraven på Amager. Den velbevarede nordlige del er i dag en del af fristaden Christiania og er kendt som Dyssen. Den sydlige del blev fjernet i første halvdel af det 20. århundrede og er nu blevet erstattet af den offentlige park Enveloppeparken.

Historie 

Christianshavns Vold var i sin tid en del af den befæstning, der omgav København. Christianshavns Enveloppe blev bygget på Stadsgravens kontrescarpe (en brat skråning) ud mod Amager i 1779-1791. Den gik fra Christiani Quinti Lynette i nord til Kalvebods Lynette i syd og omfattede 10 redaner, der var nummereret 1-10 fra nord. Søetaten opførte fire krudtmagasiner med tilhørende vagtbygninger i 2. til 5. redan i 1779-1781. En ekstra voldgrav, en såkaldt avant-foss, blev udgravet foran enveloppen i 1810-1813.

9. og 10. redan længst mod syd blev fjernet i forbindelse med opførelsen af et nyt arsenal, Ny Tøjhus, i 1887-1888. En anden del med 8. redan forsvandt som følge af etableringen af Amager Boulevard i 1906-1907. Resten af stykket syd for Torvegade blev omdannet til den offentlige park Enveloppeparken i 1934-1936. 6. redan blev overdraget til Københavns Kommune og åbnet for offentligheden i 1961. Kommunen renoverede desuden området og byggede en gangbro over avant-fossen. Den nordlige del forblev militært område men indgik i Christiania i 1971.

Dyssen 
Dyssen er stadig adskilt fra resten af Amager af Ydre Stadsgrav men er forbundet med den ved Torvegade i syd og Refshalevej i nord. Området med de fem nordligste redaner er en del af fristaden Christiania. De fire krudtmagasiner er kendt som Aircondition (2. redan, 1781), Autogena (3. redan, 1780), Fakirskolen (4. redan, 1779) og Kosmiske Blomst (5. redan, 1779).

Enveloppeparken 

Det grønne område syd for Torvegade er kendt som Enveloppeparken. Stien langs med Stadsgraven hedder Enveloppevej. Der er opsat fire monumenter i parken. Nærmest Torvegade står monumentet Modstandsbevægelsens faldne for de faldne frihedskæmpere under Besættelsen. Det blev skabt af Morten Nielsen og afsløret 5. maj 1949. Det består af en skulpturgruppe med en stående og en faldet person placeret ovenpå en høj granitsokkel. På forsiden af soklen er der et digt af Otto Gelsted, og på de tre andre sider står der navnene på 76 faldne fra modstandsgruppen Amager Partisanerne.

Længere mod syd står Danske flyveres minde for danske piloter dræbt i kamp, der blev skabt af Einar Utzon-Frank og afsløret 19. august 1938. Det er udført i bronze og består af fire flyvemaskiner og en stor ørn, der holdes sammen af skyformationer. Tæt ved står en sten med en inskription til minde om Ulrik Birch, der blev den første dansker til at dø i en flyulykke, da hans fly styrtede ned på den nærliggende Kløvermarken 10. oktober 1913. Stenen er udformet af Georg Ulmer og opsat i 1918. Tæt på gangbroen til Panterens Bastion på den anden side af Stadsgraven står der en skulptur af Mogens Bøggild fra 1956. Det er en ko, der er ved at rejse sig.

Noter

Eksterne henvisninger 

Amager
Parker i København
Fæstningsanlæg i København
Milde (flod)

Milde er en 39 km lang flod, der udspringer i Gardelegen i Sachsen-Anhalt. Milde udgør første del af Milde-Biese-Aland-systemet, der munder ud i Elben.

Ved Milde findes den lille by Kalbe, der på grund af sine mange broer over Milde også kaldes Lille Venedig. Her begynder Mildedalen, et af de frodigste landskaber i det centrale Altmark. Efter yderligere 15 km skifter Milde navn til Biese ved byen af samme navn.

Floder i Sachsen-Anhalt
Sophus Wangøe

Sophus Wangøe (født 2. februar 1873 i København, død 28. juli 1943) var en dansk filmfotograf

Filmografi 

 Skæbnenatten (1923)
 Støvlet-Kathrine (1921)
 Hvorledes jeg kom til Filmen (1919)
 Gøglerbandens Adoptivdatter (1919)
 Solskinsbørnene (1919)
 Mod Lyset (1919)
 Det lille Pus (1919)
 Maharadjahens Yndlingshustru II (1919)
 Livets Omskiftelser (1919)
 Konkurrencen (1919)
 Han skal duellere (1919)
 Jefthas Datter (1919)
 Kærlighedens Hævn (1919)
 Dydsdragonen (1918)
 Mands Vilje (1918)
 Magasinets Datter (1918)
 En Fare for Samfundet (1918)
 Luksuschaufføren (1918)
 De skraa Brædder (1918)
 Hjerteknuseren (1918)
 Hendes Hjertes Ridder (1918)
 For Barnets Skyld (1918)
 Gar el Hama V (1918)
 Kammerpigen (1918)
 I Opiumets Magt (1918)
 Hendes stille Sværmeri (1918)
 Bunkebryllup (1918)
 Hun skriver paa Maskine (1918)
 Maharadjahens Yndlingshustru I (1917)
 Hotel Paradis (1917)
 Favoriten (1917)
 Hjertekrigen paa Ravnsholt (1917)
 Den ny Rocambole (1917)
 Midnatssolen (1916)
 Gar el Hama IV (1916)
 For sin Dreng (1916)
 Letsindighedens Løn (1916)
 Kornspekulantens Forbrydelse (1916)
 Blandt Samfundets Fjender (1916)
 Hendes Ungdomsforelskelse (1916)
 Lyset og Livet (1916)
 For hendes Skyld (1916)
 Det gaadefulde Væsen (1916)
 Malkepigekomtessen (1916)
 Mit Fædreland, min Kærlighed (1915)
 Doktor X (1915)
 Den sidste Nat (1915)
 For Lykke og Ære (1915)
 En Død i Skønhed (1915)
 Naar Hævngløden slukkes (1915)
 En Skæbne (1915)
 I Farens Stund (1915)
 Kvinden han frelste (1915)
 Om Kap med Døden (1915)
 Zigøjnerblod (1915)
 Moderen (1914)
 Amors Krogveje (1914)
 Et Kærlighedsoffer (1914)
 Arbejdet adler (1914)
 Hammerslaget (1914)
 Inderpigen (1914)
 Helvedesmaskinen (1914)
 Gar el Hama III (1914)
 Millionær for en Dag (1914)
 Den skønne Ubekendte (1914)
 Tøffelhelten (1914)
 Under Blinkfyrets Straaler (1913)
 Maleren Kristian Zahrtman i sit Atelier (1913)
 Lægens Bryllupsaften (1913)
 Frederik Buch som Soldat (1913)
 Hjælpen (1913)
 Døvstummelegatet (1913)
 Dramaet i den gamle Mølle (1913)
 Broder mod Broder (1913)
 Strejken paa den gamle Fabrik (1913)
 Den store Operation (1913)
 Den kvindelige Dæmon (1913)
 To Rivaler	(1912)

Eksterne henvisninger 
 

Filmfotografer fra Danmark
Personer fra København